{"word_count": 234, "character_count": 1826}
Keresztény egyházak a budai Vízivárosban egykor és mostKiállítás a Várnegyed Galériában (Budapest, I., Batthyány utca 67.) 2019. október 4.–2019. november 23. A Várnegyed Galéria kiállításai ingyenesen látogathatók.A Budai Várhegy és a Duna között elterülő városrész mindig kétarcú világ volt. Miközben a folyóparton és a vásártereken hajók érkeztek, gyorskocsik indultak, nyüzsgő piac, boltok vonzották a jövő-menő emberek sokaságát, a hátsó utcákban csöndesebb lakóházak sorakoztak, amelyek később emeletes palotákká nőttek. A változó városkép talán maradandóbb emlékei az itteni templomok, amelyek máig hitet, szépséget, közösséget és hagyományt őrző szigetek a vízivárosi idő sodrában.A Vízivárosban ma öt keresztény templom áll (mind a Fő utca mentén), de a kiállításon tizenegy épületben tehetünk virtuális sétát, a váraljai polgárok 1250-es években Szent Péter mártír tiszteletére emelt plébániatemplomától a budai reformátusok 1893–1896 között, Pecz Samu által fölépített neogótikus egyházáig. A kiállítás tablókon és fényképeken mutatja be a középkor eltűnt, de a közelmúltban – legalább romjaiban –  ismét megtalált középkori templomait és kápolnáit, valamint az újkor köztünk élő, de nem mindig közismert szent helyeit. Fényképeken láthatók a templomásatások legizgalmasabb darabjai, eredetiben pedig a vízivárosi katolikus plébániák néhány szép, de máskor nem hozzáférhető festménye és liturgikus tárgya is, a budai barokk mesterek alkotásai. Föltűnik II. József császár és Anger Klára apácafőnöknő, Horthy Miklós kormányzó és Ravasz László püspök.A kiállítás kurátorai: Benda Judit és Koltai AndrásMegnyitó2019. október 3-án, csütörtökön 18 órakorKöszöntőt mond: Jánosa Domokos Budapest-Felsővíziváros plébánosaA kiállítást bemutatja: Koltai András kurátorKözreműködik: Kónya István lantművészMeghívóMeghívó (PDF)